Prostituutio Suomessa
Suomessa oli bordelleja eli ilotaloja 1880-luvulle saakka, jolloin ne kiellettiin. Tämän jälkeen prostituutiota koski erityinen ohjesääntö, joka lakkautettiin vuonna 1907. Prostituution rangaistavuus lakkautettiin Suomessa kokonaan vuonna 1937.
Seksin ostokielto
Suomessa seksin ostaminen on kiellettyä parituksen tai ihmiskaupan uhrilta. Tästä "seksikaupan kohteena olevan henkilön hyväksikäytöstä" voidaan tuomita sakkoon tai vankeuteen enintään kuudeksi kuukaudeksi.